AIŠKINAMASIS RAŠTAS

Dėl Molėtų rajono savivaldybės tarybos 2016 m. sausio 28 d. sprendimo Nr. B1-24 „Dėl Molėtų rajono savivaldybės tarybos 2015 m. gegužės 28 d. sprendimo Nr. B1-141 „Dėl savivaldybės būsto fondo sąrašo ir socialinio būsto, kaip savivaldybės būsto fondo dalies, sąrašo patvirtinimo“ pakeitimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės tarybos 2016 m. sausio 28 d. sprendimu Nr. B1-24 „Dėl Molėtų rajono savivaldybės tarybos 2015 m. gegužės 28 d. sprendimo Nr. B1-141 „Dėl savivaldybės būsto fondo sąrašo ir socialinio būsto, kaip savivaldybės būsto fondo dalies, sąrašo patvirtinimo“ pakeitimo“ (toliau – Sprendimas) buvo patvirtinti pakeisti Savivaldybės būsto fondo sąrašas ir Socialinio būsto, kaip Savivaldybės būsto fondo dalies, sąrašas. Sprendimo preambulėje, vadovaujantis Teisės aktų projektų rengimo rekomendacijų, patvirtintų Lietuvos Respublikos teisingumo ministro 2013 m. gruodžio 23 d. įsakymu Nr. 1R-298 „Dėl teisės aktų projektų rengimo rekomendacijų patvirtinimo” 17 punktu, kuris reglamentuoja, kad „kai teisės aktas keičiamas, preambulėje teisinis pagrindas paprastai nenurodomas“, buvo vadovaujamasi Lietuvos Respublikos vietos savivaldos įstatymo 18 straipsnio 1 dalimi, kuri reglamentuoja, kad „Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba“.

2016 m. kovo 9 d. Molėtų rajono savivaldybės taryba gavo Vyriausybės atstovo Utenos apskrityje tarnybos teikimą Nr. 10-74(1.14) „Dėl 2016-01-28 Molėtų rajono savivaldybės tarybos sprendimų Nr. B1-24 ir Nr. B1-25“, kuriame nurodyta, kad Sprendimo preambulėje nėra nurodyta objektyvių aplinkybių ir faktų, kuriems esant savivaldybės taryba įgytų galimybę keisti savo priimtus sprendimus, ir siūloma artimiausiame Molėtų rajono savivaldybės tarybos posėdyje apsvarstyti Sprendimo pakeitimo ar panaikinimo klausimą.

Parengto sprendimo projekto tikslas – pakeisti Molėtų rajono savivaldybės tarybos 2016 m. sausio 28 d. sprendimo Nr. B1-24 „Dėl Molėtų rajono savivaldybės tarybos 2015 m. gegužės 28 d. sprendimo Nr. B1-141 „Dėl savivaldybės būsto fondo sąrašo ir socialinio būsto, kaip savivaldybės būsto fondo dalies, sąrašo patvirtinimo“ pakeitimo“ preambulę ir joje nurodyti objektyvias priežastis dėl sąrašų pakeitimo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

Vyriausybės atstovo Utenos apskrityje tarnybos 2016 m. kovo 9 d. teikimas Nr. 10-74(1.14) „Dėl 2016-01-28 Molėtų rajono savivaldybės tarybos sprendimų Nr. B1-24 ir Nr. B1-25“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomi teisės aktai.

Neigiamų pasekmių nėra.

**4. Priemonės sprendimui įgyvendinti -**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.